Η συμβολή της αστικής μορφολογίας στη διαμόρφωση του μικροκλίματος. Μια προσομοίωση στο συμπαγές κέντρο της Θεσσαλονίκης
Creators: name: Κούκλης, Γεώργιος-Ραφαήλ Νέστορα
Publisher: name: Aristotle University of Thessaloniki
Year: 2020
Subjects: Μικροκλίμα
Συμπαγής πόλη
Αστική χαράδρα
Microclimate
Compact city
Urban canyon

description: Σκοπός της παρούσας μεταπτυχιακής διπλωματικής εργασίας είναι η διερεύνηση της συμβολής της αστικής μορφολογίας στην διαμόρφωση των μικροκλιματικών συνθηκών που επικρατούν εντός των αστικών υπαίθριων χώρων. Οι χαλαρές και συμπαγείς αστικές μορφές, ο σχεδιασμός των δρόμων και των αστικών φαραγγιών, οι ελεύθεροι χώροι και χώροι πρασίνου, αποτελούν στοιχεία που συμβάλλουν καθοριστικά στην δημιουργία των μικροκλιματικών συνθηκών και στην επιρροή των βιοκλιματικών παραμέτρων. Η παρούσα εργασία επικεντρώνεται στη συμπαγή μορφή της πόλης και εξετάζει ζητήματα που αφορούν στην θερμοκρασία του αέρα, στον εξαερισμό του αστικού χώρου και στη θερμική άνεση των ανθρώπων, στοιχεία δηλαδή που επηρεάζονται άμεσα τόσο από την αστική μορφή, όσο και από τα επιμέρους στοιχεία που αυτή περιλαμβάνει. Το ερευνητικό πεδίο της εργασίας αποτελεί η κεντρική περιοχή της πόλης της Θεσσαλονίκης. Από μεθοδολογική άποψη επιχειρείται, μέσα από την μελέτη και αξιοποίηση δύο αστικών μοντέλων, να αξιολογηθούν τα ζητήματα που αφορούν στο μικροκλίμα των συμπαγών τμημάτων της πόλης, αλλά και να συγκριθούν οι μικροκλιματικές συνθήκες που επικρατούν στις διαφορετικές επιμέρους μορφές που μπορεί να πάρει η συμπαγής μορφή οργάνωσης του χώρου. Με τη χρήση του λογισμικού προσομοίωσης ENVI-met, εκτιμώνται οι μικροκλιματικές συνθήκες που επικρατούν σε δύο μικρές και γειτνιάζουσες περιοχές, καταλήγοντας στο συμπέρασμα πως για την θερινή περίοδο, η μορφολογία του συμπαγούς κέντρου της Θεσσαλονίκης επιδρά κυρίως αρνητικά στη διαμόρφωση του αστικού κλίματος, ενώ η υφιστάμενη φύτευση αδυνατεί να προσφέρει επαρκή επίπεδα δροσισμού και να συμβάλλει στην βελτίωση του.
description: The purpose of this postgraduate diploma thesis is to investigate the contribution of urban morphology to the formation of microclimate conditions within urban open spaces. Loose or compact urban forms, the design of roads and urban canyons, open spaces and green spaces are elements that contribute decisively to the creation of microclimate conditions and the influence of bioclimatic parameters. The present thesis focuses on the compact form of the city and examines issues related to air temperature, urban ventilation and thermal comfort of the people, in other words issues directly affected by both urban form and its individual elements. The empirical study of the research is the central compact area of the city of Thessaloniki. From a methodological point of view, it is attempted, through the study and utilization of two urban models, to assess the microclimate issues of the compact parts of the city, as well as to compare the microclimate conditions prevailing in the different forms that the compact the urban fabric may take. Using the ENVI-met simulation software, the microclimate conditions in two small and adjoining areas are estimated, concluding that for the summer period, the morphology of the Thessaloniki compact center has a predominant negative effect on the urban climate formation, while the existing planting fails to provide adequate levels of cooling and to contribute to its improvement.